Iosif Staneuski

Iosif (Juzaf) Ramualdavitx Staneuski (; Zaniavitxy, Hrodnako oblasta, 1969ko apirilaren 4a) bielorrusiar elizgizon katolikoa da. 2013tik 2021era Hrodnako apezpiku laguntzailea izan zen eta 2021etik aurrera Minsk-Mahiliouko artzapezpikua da.

 Bizitza 
Iosif Staneuski 1969ko otsailaren 4an jaio zen Hrodnako oblasteko Zaniavitxy herrian. 1990ean, urte berean sortutako Hrodnako apaizgaitegiko lehenengo ikasleetako bat bihurtu zen. 1994ko abenduaren 8an diakono-ordenazioa jaso zuen eta 1995eko ekainaren 17an apaiz-ordenazioa. 1996tik 1999ra, zuzenbide kanonikoko ikasketak burutu zituen Lublingo Unibertsitate Katolikoan, zuzenbide kanonikoko masterra lortuz.

Apaiz gisa, honako kargu hauek izan zituen: Hrodnako apaizgaitegi nagusiko irakaslea, prefektua eta geroago errektorea, elizbarruti arteko auzitegiko epailea eta bikario laguntzailea. 2007tik 2013ra, Hrodnako elizbarrutiko apaiz gazteen prestakuntza pastoralaz arduratu zen. 2012ko martxoaren 12an, Benedikto XVI.ak aita santuaren kapilau titulua eman zion.

2013ko azaroaren 29an, Frantzisko aita santuak Hrodnako apezpiku laguntzaile eta Tabaikarako apezpiku titular izendatu zuen. 2014ko otsailaren 1ean apezpiku-ordenazioa jaso zuen Hrodnako katedralean, Aleksander Kaszkiewicz apezpikuaren eskutik, kontsakratzailekideak Tadeusz Kondrusiewicz eta Antoni Dziamianka izanik.

2021eko irailaren 14an, Frantzisko aita santuak Minsk-Mahiliouko artzapezpiku metropolitar izendatu zuen.

 Ondorengotza apostolikoa 

 Erreferentziak 

 Kanpo estekak 

Kategoria:Bielorrusiako apezpikuak
Kategoria:Bielorrusiako katolikoak
Kategoria:Frantzisko aita santuak izendatutako apezpikuak
Kategoria:Artzapezpikuak